ID-DEĊIŻJONI TAL-KUMMISSJONI
ta' l-14 ta' Frar 2005
tagħti lill-Italja deroga parzjali dwar it-tressiq tad-data dwar il-prodotti tas-sajd li jittellgħu l-art fl-Istati Membri
(innotifikata taħt in-numru tad-dokument C(2005) 322)
(It-Test Taljan biss huwa awtentiku)
(2005/128/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 1382/91 tal-21 ta'Mejju 1991 dwar l-għoti tad-data dwar it-tlugħ l-art tal-prodotti tas-sajd fl-Istati Membri (1), u b'mod partikolari l-Artikolu 5(4) u (5) tiegħu,
Billi:
(1)
Il-ġabra tad-data dwar it-tlugħ l-art tal-prodotti tas-sajd mill-bastimenti tal-kosta Taljana kif stabbilit fir-Regolament (KEE) Nru 1382/91 timponi ħafna xogħol fuq l-awtoritajiet nazzjonali.
ADDOTTAT DIN ID-DEĊIŻJONI:
Artikolu 1
L-Italja hija awtorizzata li tuża teknika ta' l-ikkampjunar biex tistma' iktar minn 10 % massimu bil-piż tal-prodotti tas-sajd imtella' l-art fx-xahar ta' referenza previst fl-Artikolu 1 tar-Regolament (KEE) Nru 1382/91.
Artikolu 2
L-awtorizzazzjoni tintemm fil-31 ta'Diċembru 2006.
Artikolu 3
Din id-Deċiżjoni hija indirizzata lir-Repubblika Taljana.
Magħmula fi Brussell, fl-14 ta' Frar 2005.